pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ. จับมือ อสม. 1 ล้าน 5 หมื่น คน บอกต่อ “วัคซีนป้องกันโควิด 19” สร้างความมั่นใจ คืนรอยยิ้มประเทศไทย
วันพฤหัสบดีที่ 25 กุมภาพันธ์ 2564
สธ. จับมือ อสม. 1 ล้าน 5 หมื่น คน บอกต่อ “วัคซีนป้องกันโควิด 19” สร้างความมั่นใจ คืนรอยยิ้มประเทศไทย
กระทรวงสาธารณสุข ประชุมทางไกล มอบภารกิจ อสม. พร้อมบอกต่อเรื่องฉีดวัคซีนป้องกันโรคโควิด 19 ออกเคาะประตูบ้าน สํารวจคัดกรองกลุ่มเป้าหมายในชุมชน แนะนําขั้นตอนรับการฉีดวัคซีน เชิญชวนลงทะเบียน LINE Official Account “หมอพร้อม”
กระทรวงสาธารณสุข ประชุมทางไกล มอบภารกิจ อสม. พร้อมบอกต่อเรื่องฉีดวัคซีนป้องกันโรคโควิด 19 ออกเคาะประตูบ้าน สํารวจคัดกรองกลุ่มเป้าหมายในชุมชน แนะนําขั้นตอนรับการฉีดวัคซีน เชิญชวนลงทะเบียน LINE Official Account “หมอพร้อม” สร้างความมั่นใจ คืนรอยยิ้มประเทศไทย
วันนี้ (25 กุมภาพันธ์ 2564) ณ กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข พร้อมด้วย ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข นายแพทย์เกียรติภูมิ วงศ์รจิต ปลัดกระทรวงสาธารณสุข และนายแพทย์ธเรศ กรัษนัยรวิวงค์ อธิบดีกรมสนับสนุนบริการสุขภาพ ประชุมทางไกลผู้บริหาร นายแพทย์สาธารณสุขจังหวัด หัวหน้างานสุขภาพภาคประชาชน ประธานชมรม อสม.จังหวัด/อําเภอ ผู้แทนสาธารณสุขอําเภอ มอบหมายภารกิจ อสม.พร้อม บอกต่อเรื่องฉีดวัคซีนป้องกันโควิด 19 สร้างความมั่นใจประชาชน คืนรอยยิ้มประเทศไทย
นายอนุทินกล่าวว่า รัฐบาลได้มอบหมายให้กระทรวงสาธารณสุข จัดหาและจัดบริการฉีดวัคซีนป้องกันโควิด 19 ให้กับทุกคนที่อยู่ในประเทศไทยตามความสมัครใจ ซึ่งขณะนี้วัคซีน 3 แสนโดสแรกถึงประเทศไทยแล้ว ทั้งจากบริษัทซิโนแวคและแอสตร้าเซนเนกา ซึ่งจะทยอยส่งจนครบ 63 ล้านโดสและฉีดให้กับประชาชนภายในปี 2564 กระทรวงสาธารณสุข จึงได้มอบหมายให้ อสม.กว่า 1 ล้าน 5 หมื่น คน ลงพื้นที่เคาะประตูบ้าน ให้ความรู้ ความเข้าใจที่ถูกต้องเรื่องการฉีดวัคซีนโควิด 19 แก่ประชาชน รวมทั้งให้สํารวจกลุ่มเสี่ยง และคัดกรองกลุ่มเป้าหมายที่ควรได้รับวัคซีนเป็นอันดับแรก ให้คําแนะนําความสําคัญที่ต้องได้รับวัคซีน ความปลอดภัย รวมถึงขั้นตอนการรับการฉีดวัคซีน พร้อมเชิญชวนประชาชนลงทะเบียนผ่าน LINE Official Account “หมอพร้อม” ที่เป็นช่องทางการสื่อสาร ตลอดจนติดตามอาการข้างเคียงจากการฉีดวัคซีน ระบบนัดในการรับวัคซีน และการรายงานผลแก่เจ้าหน้าที่ โดยจะเริ่มฉีดให้ประชาชนกลุ่มเป้าหมายตั้งแต่เดือนมีนาคมเป็นต้นไป
“ที่ผ่านมา อสม.ถือเป็นกลไกสําคัญในการควบคุมการระบาด สามารถปฏิบัติงานได้อย่างมีประสิทธิภาพ และครั้งนี้ก็เช่นกัน เชื่อว่า พลังของ อสม.จะถูกนํามาใช้อีกครั้งในการเป็นกระบอกเสียง สร้างการรับรู้ และความเข้าใจเรื่องวัคซีน รวมถึงการสนับสนุนการทํางานของทีมแพทย์และบุคลากรสาธารณสุข เป็นมดงานให้กับประเทศไทย ซึ่งต้องเสียสละทั้งกําลังกาย กําลังทรัพย์ ในการปกป้องประเทศให้รอดพ้นจากโรคโควิด 19 ครั้งนี้” นายอนุทินกล่าว
ด้านนายแพทย์ธเรศ อธิบดีกรมสนับสนุนบริการสุขภาพ กล่าวต่อว่า สําหรับการฉีดวัคซีนป้องกันโควิด 19
ในระยะแรกที่มีวัคซีนจํากัด จะฉีดให้กับกลุ่มเป้าหมายในพื้นที่ควบคุมสูงสุดและเข้มงวด พื้นที่ควบคุม และพื้นที่ขับเคลื่อนเศรษฐกิจและสังคม ได้แก่ บุคลากรทางการแพทย์และสาธารณสุข กลุ่มบุคลากรด่านหน้า อสม. และเจ้าหน้าที่ฝ่ายความมั่นคง เป็นต้น ผู้ที่มีโรคประจําตัว ได้แก่ โรคทางเดินหายใจเรื้อรัง โรคหัวใจและหลอดเลือดโรคไตเรื้อรัง โรคหลอดเลือดสมอง โรคมะเร็งทุกชนิด โรคเบาหวาน โรคอ้วน ประชาชนและแรงงานกลุ่มเสี่ยง
************************** 25 กุมภาพันธ์ 2564
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2564 ระหว่างวันที่ 19 - 24 กุมภาพันธ์ 2564
วันพฤหัสบดีที่ 25 กุมภาพันธ์ 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 19 - 24 กุมภาพันธ์ 2564
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2564 ระหว่างวันที่ 19 - 24 กุมภาพันธ์ 2564 พบการกระทําผิด จํานวน 534 คดี คิดเป็นเงินค่าปรับ 9.50 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2564 (ระหว่างวันที่ 19 - 24 กุมภาพันธ์ 2564) พบว่ามีการกระทําผิด จํานวน 534 คดี คิดเป็นเงินค่าปรับ 9.50 ล้านบาท โดยแยกเป็น สุรา จํานวน 306 คดี ค่าปรับ 2.73 ล้านบาท ยาสูบ จํานวน 139 คดี ค่าปรับ 2.69 ล้านบาท ไพ่ จํานวน 17 คดี ค่าปรับ 0.17 ล้านบาท น้ํามันและผลิตภัณฑ์น้ํามัน จํานวน 23 คดี ค่าปรับ 1.42 ล้านบาท รถจักรยานยนต์ จํานวน 39 คดี ค่าปรับ 1.99 ล้านบาท และสินค้าอื่น ๆ จํานวน 10 คดี ค่าปรับ 0.50 ล้านบาท โดยมีของกลางแยกเป็นน้ําสุรา จํานวน 3,238.315 ลิตร ยาสูบ จํานวน 14,127 ซอง ไพ่ จํานวน 1,021 สํารับ น้ํามันและผลิตภัณฑ์น้ํามัน จํานวน 40,208.000 ลิตร รถจักรยานยนต์ จํานวน 159 คัน
สรุปยอดรวมในปีงบประมาณ พ.ศ. 2564 ตั้งแต่วันที่ 1 ตุลาคม 2563 – 24 กุมภาพันธ์ 2564 พบว่ามีการกระทําผิด จํานวน 11,969 คดี คิดเป็นเงินค่าปรับ 223.84 ล้านบาท โดยแยกเป็น สุรา จํานวน 6,742 คดี ค่าปรับ 61.27 ล้านบาท ยาสูบ จํานวน 3,586 คดี ค่าปรับ 80.11 ล้านบาท ไพ่ จํานวน 274 คดี ค่าปรับ 3.26 ล้านบาท น้ํามันและผลิตภัณฑ์น้ํามัน จํานวน 501 คดี ค่าปรับ 37.74 ล้านบาท น้ําหอม จํานวน 43 คดี ค่าปรับ 1.79 ล้านบาท รถจักรยานยนต์ จํานวน 575 คดี ค่าปรับ จํานวน 16.74 ล้านบาท และสินค้าอื่น ๆ จํานวน 248 คดี ค่าปรับ 22.93 ล้านบาท โดยมีของกลางแยกเป็นน้ําสุรา จํานวน 267,450.499 ลิตร ยาสูบ จํานวน 260,269 ซอง ไพ่ จํานวน 19,131 สํารับ น้ํามันและผลิตภัณฑ์น้ํามัน จํานวน 1,135,927.000 ลิตร น้ําหอม จํานวน 87,838 ขวด รถจักรยานยนต์ จํานวน 1,057 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-พม. เร่งช่วยเหลือเด็กหญิงวัย 12 ปี ประกาศขายไตตนเอง เพื่อหาเงินมาใช้หนี้นอกระบบให้แม่
วันพฤหัสบดีที่ 25 กุมภาพันธ์ 2564
พม. เร่งช่วยเหลือเด็กหญิงวัย 12 ปี ประกาศขายไตตนเอง เพื่อหาเงินมาใช้หนี้นอกระบบให้แม่
พม. เร่งช่วยเหลือเด็กหญิงวัย 12 ปี ประกาศขายไตตนเอง เพื่อหาเงินมาใช้หนี้นอกระบบให้แม่
เมื่อวันที่ 24 ก.พ. 64เวลา 16.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นางสาวแรมรุ้ง วรวัธ รองปลัดกระทรวงการพัฒนาสังคมและความมั่นคงของมนุษย์ ในฐานะโฆษกกระทรวง พม. เปิดเผยว่า จากกรณีเด็กหญิงวัย 12 ปี เป็นเด็กเรียนดีช่วยแม่เลี้ยงน้องวัย 3 ขวบ และช่วยแม่ทํางานทุกอย่าง ได้ประกาศขายไตตนเอง เพื่อหาเงินมาใช้หนี้นอกระบบให้แม่นั้น กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) ในฐานะหน่วยงานรับผิดชอบในการสงเคราะห์และคุ้มครองสวัสดิภาพเด็กตามพระราชบัญญัติคุ้มครองเด็ก พ.ศ. 2546 ได้เร่งดําเนินการช่วยเหลือกรณีดังกล่าว โดยการให้คําแนะนําปรึกษาให้กําลังใจ มอบเครื่องอุปโภคบริโภค และนมสําหรับเด็กเพื่อบรรเทาความเดือดร้อนในเบื้องต้น ทั้งนี้ล่าสุดได้มอบหมายให้นางราตรี แฉล้มวารี หัวหน้าบ้านพักเด็กและครอบครัวกรุงเทพมหานคร พร้อมด้วยเจ้าหน้าที่ลงพื้นที่เยี่ยมบ้านเพื่อตรวจสอบข้อเท็จจริงและวางแนวทางการในการช่วยเหลือครอบครัวดังกล่าว
นางสาวแรมรุ้ง กล่าวว่า กรณีนี้จะมีพนักงานเจ้าหน้าที่ตามกฎหมายว่าด้วยการคุ้มครองเด็ก เพื่อให้เข้าไปทํางานกับครอบครัวทั้งในระยะสั้น และระยะยาว ให้แม่คลายกังวล มีความเข้มแข็งสามารถพึ่งพาตนเอง มีความสามารถในการให้การอุปการะเลี้ยงดูเด็กได้ การช่วยเหลือระยะสั้น จะมีเงินช่วยเหลือเฉพาะหน้า ได้แก่ เงินสงเคราะห์เด็กในครอบครัวยากจน กรณีที่ต้องช่วยเหลือต่อเนื่องจะให้การช่วยเหลือผ่านกองทุนคุ้มครองเด็ก เงินสงเคราะห์ผู้มีรายได้น้อย และแนะนําการขึ้นทะเบียนรับเงินอุดหนุนเพื่อการเลี้ยงดูเด็กแรกเกิดสําหรับน้องคนเล็ก พร้อมทั้งสนับสนุนเครื่องอุปโภคบริโภค เช่น ของใช้ในชีวิตประจําวัน อาหาร เป็นต้น และพิจารณาเรื่องภาระค่าใช้จ่ายของครอบครัว พร้อมทั้งประสานกับหน่วยงานที่เกี่ยวข้องเพื่อให้ความช่วยเหลือ หรือประนีประนอมหนี้สิน สําหรับการช่วยเหลือในระยะยาว จะมีพนักงานเจ้าหน้าที่เข้าไปทํางานลงเยี่ยมบ้านอย่างต่อเนื่อง โดยจะแบ่งการช่วยเหลือดังนี้ ซึ่งผู้เป็นแม่ จะมีการพัฒนาอาชีพตามความถนัด และฝึกทักษะการบริหารการเงิน รายรับและรายจ่ายของครอบครัว และทักษะการเลี้ยงดูลูก ส่งเสริมเสริมการศึกษาอย่างต่อเนื่อง ประสานโรงเรียนเพื่อให้ครูที่เด็กไว้ใจ หรืออาจเป็นครูประจําชั้นของเด็ก ทําหน้าที่เป็นผู้คุ้มครองสวัสดิภาพเด็ก เพื่อช่วยดูแลเด็กทั้งสองคนร่วมกับแม่รวมถึงการจัดหาทุนการศึกษาและพัฒนาทักษะอื่น ๆ ให้แก่เด็กต่อไป
นางสาวแรมรุ้ง กล่าวเพิ่มเติมว่า ทั้งนี้ หากประชาชนประสบปัญหาทางสังคม สามารถขอความช่วยเหลือได้ที่
ศูนย์ช่วยเหลือสังคม สายด่วน พม. โทร. 1300 บริการฟรีตลอด 24 ชั่วโมง หรือติดต่อขอความช่วยเหลือเร่งด่วนด้วยตนเองได้ที่สํานักงานพัฒนาสังคมและความมั่นคงมนุษย์จังหวัดทุกจังหวัด ซึ่งกระทรวง พม. พร้อมให้ความช่วยเหลืออย่างเต็มที่
รัฐบาลไทย-ข่าวทำเนียบรัฐบาล-เดินหน้าส่งเสริมเกษตรกรเลี้ยงจิ้งหรีดในฟาร์มที่ได้มาตรฐาน
วันพฤหัสบดีที่ 25 กุมภาพันธ์ 2564
เดินหน้าส่งเสริมเกษตรกรเลี้ยงจิ้งหรีดในฟาร์มที่ได้มาตรฐาน
​‘รมช.ประภัตร’ ชื่นชมฟาร์มเลี้ยงจิ้งหรีดชุติกาญน์ พร้อมเดินหน้าส่งเสริมเกษตรกรเลี้ยงจิ้งหรีดในฟาร์มที่ได้มาตรฐาน
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมฟาร์มเลี้ยงจิ้งหรีดชุติกาญน์ ของคุณชุติกาญจน์ เจี้อยแจ้ว ประธานวิสาหกิจชุมชนแปลงใหญ่จิ้งหรีดท่าชัย-ศรีสัชนาลัย ต.ท่าชัย อ.ศรีสัชนาลัย จ.สุโขทัย ว่า เป็นฟาร์มที่ได้มาตรฐานสากล ด้านสุขอนามัยและการแปรรูปที่มีคุณภาพเพื่อส่งเสริมการเลี้ยงจิ้งหรีดในประเทศไทยและสร้างความมั่นใจให้กับลูกค้าต่างประเทศ ปัจจุบันมีสมาชิก 36 ราย เลี้ยงจิ้งหรีดในระบบโรงเรือนทั้งแบบปิดและแบบเปิดแปลงใหญ่ ผ่านการรับรองการปฏิบัติทางการเกษตรที่ดี สําหรับฟาร์มจิ้งหรีด (มาตรฐานฟาร์มเลี้ยงจิ้งหรีด GAP) ปัจจุบันส่งออกตลาดต่างประเทศ เช่น สหรัฐ เม็กซิโก สวิตเซอร์แลนด์ กลุ่มอียู ฯลฯ รูปแบบผงโปรตีนจากจิ้งหรีด 100% นําไปทําพาสต้า ส่วนลูกค้าในประเทศจะเน้นจําหน่ายออนไลน์ทั้งปลีก-ส่ง ทั้งผงโปรตีนจากจิ้งหรีด 100% ซึ่งนําไปเป็นส่วนผสมในอาหารสัตว์ จิ้งหรีดอบกรอบปรุงรส ข้าวเกรียบ คุกกี้ และน้ําพริก มีรายได้ต่อเดือนประมาณ 1.6 ล้านบาท หรือประมาณ 19.2 ล้านบาทต่อปี ซึ่งสมาชิกของกลุ่มจะเน้นเลี้ยงจิ้งหรีดพันธุ์สะดิ้งเป็นหลัก ซึ่งแต่ละเดือนแม้ผลิตได้นับสิบตัน แต่ก็ไม่เพียงพอกับความต้องการของตลาด โดยเฉพาะผงโปรตีนจากจิ้งหรีดซึ่งส่งออก 90% มีจําหน่ายภายในประเทศเพียง 10% เท่านั้น
“จิ้งหรีดเป็นอาหารโปรตีนคุณภาพสูง ซึ่งเป็นที่ต้องการของต่างประเทศมาก ดังนั้นกระทรวงเกษตรและสหกรณ์จึงได้มีการส่งเสริมการเลี้ยงจิ้งหรีดเพื่อส่งออก สร้างรายได้ให้กับเกษตรกร เพราะใช้ระยะเวลาเลี้ยงสั้น และใช้น้ําน้อย อย่างไรก็ตามแม้จะเป็นสัตว์เศรษฐกิจที่สร้างมูลค่าส่งออกสูง แต่ยังประสบกับปัญหาต้นทุนอาหารที่แพง ดังนั้นจึงได้มอบหมายให้กรมปศุสัตว์เข้ามาดูแลคิดค้นสูตรอาหารเพื่อลดต้นทุน และให้มีคุณภาพ เพื่อช่วยเหลือพี่น้องเกษตรกร และจะเดินหน้าส่งเสริมสนับสนุนให้พี่น้องเกษตรกรในพื้นที่อื่นๆ หันมาเลี้ยงจิ้งหรีดเป็นอาชีพเสริมในช่วงหน้าแล้ง ในรูปแบบฟาร์มที่ได้มาตรฐาน ซึ่งจะสร้างความยั่งยืนในการเลี้ยงสัตว์ปลอดจากโรค และได้สินค้าที่ปลอดภัย สร้างความมั่นใจให้กับผู้บริโภค” นายประภัตร กล่าว
รัฐบาลไทย-ข่าวทำเนียบรัฐบาล-สปสช. แจงการโอนเงินสำหรับค่าบริการเดือน ม.ค. 64 เป็นเดือนแรกที่ปรับระบบการคำนวณใหม่ จึงโอนเงินล่าช้า แต่เดือนต่อไปคาดว่าจะโอนได้ไม่เกินวันที่ 15 ของเดือน
วันพฤหัสบดีที่ 25 กุมภาพันธ์ 2564
สปสช. แจงการโอนเงินสําหรับค่าบริการเดือน ม.ค. 64 เป็นเดือนแรกที่ปรับระบบการคํานวณใหม่ จึงโอนเงินล่าช้า แต่เดือนต่อไปคาดว่าจะโอนได้ไม่เกินวันที่ 15 ของเดือน
สปสช. แจงการโอนเงินสําหรับค่าบริการเดือน ม.ค. 64 เป็นเดือนแรกที่ปรับระบบการคํานวณใหม่ จึงโอนเงินล่าช้า แต่เดือนต่อไปคาดว่าจะโอนได้ไม่เกินวันที่ 15 ของเดือน
เมื่อวันที่ 24 กุมภาพันธ์ 2564 นายแพทย์ศักดิ์ชัย กาญจนวัฒนา สปสช. ชี้แจงกรณีวิจารณ์ สปสช.โอนเงินค่ารักษาพยาบาลให้แก่ รพ.และหน่วยบริการในระบบหลักประกันสุขภาพถ้วนหน้าล่าช้าว่า การโอนเงินในส่วนของงบประมาณผู้ป่วยในและกลุ่มโรคเฉพาะให้หน่วยบริการในแต่ละเดือนของ สปสช.นั้น จะกําหนดวันโอนเงินให้หน่วยบริการตามคู่มือการเบิกจ่ายฯ แต่ส่วนมาก สปสช.จะพยายามโอนก่อนกําหนด อย่างไรก็ตาม มีบางเดือนที่การโอนเงินล่าช้าบ้าง ทั้งนี้ในส่วนของรอบปกติเดือน ก.พ.64 นี้ สปสช.จะโอนงบประมาณส่วนนี้ให้หน่วยบริการตามกําหนดเดิม คือ 25 ก.พ.64 ซึ่งก็เป็นการโอนตรงเวลาตามรอบปกติ ไม่ได้เปลี่ยนแปลงแนวทางการโอนใหม่แต่อย่างใด เมื่อได้รับการทักท้วงจากหน่วยบริการในเดือน มี.ค.64 สปสช.จะพิจารณาโอนเงินในช่วงต้นถึงกลางสัปดาห์แทน ในส่วนของงบประมาณผู้ป่วยนอกและค่าบริการส่งต่อผู้ป่วยนั้น เนื่องจาก สปสช.ได้ทําการปรับระบบการคํานวณการจ่ายเงินผู้ป่วยนอก (Point OP) ใหม่ เพื่อรองรับนโยบายย้ายหน่วยบริการเกิดสิทธิทันที จึงทําให้การโอนเงินสําหรับค่าบริการเดือน ม.ค.64 ซึ่งเป็นเดือนแรกที่ปรับระบบการคํานวณใหม่ จึงมีการโอนเงินที่ล่าช้าไป แต่เดือนต่อไปคาดว่าจะโอนได้ไม่เกินวันที่ 15 ของเดือน
----------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทยชะลอการจัดซื้อจัดจ้างก่อสร้างรถไฟไทย-จีน 3-1 หลังศาลปกครองมีคำสั่งทุเลาการบังคับคดีไว้ชั่วคราว
วันพฤหัสบดีที่ 25 กุมภาพันธ์ 2564
การรถไฟแห่งประเทศไทยชะลอการจัดซื้อจัดจ้างก่อสร้างรถไฟไทย-จีน 3-1 หลังศาลปกครองมีคําสั่งทุเลาการบังคับคดีไว้ชั่วคราว
การรถไฟแห่งประเทศไทย (รฟท.) กระทรวงคมนาคม ชี้แจงเพิ่มเติมเกี่ยวกับการดําเนินการจัดซื้อจัดจ้าง งานก่อสร้าง โครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค
การรถไฟแห่งประเทศไทย (รฟท.) กระทรวงคมนาคม ชี้แจงเพิ่มเติมเกี่ยวกับการดําเนินการจัดซื้อจัดจ้าง งานก่อสร้าง งานสัญญาที่ 3-1 งานโยธาสําหรับช่วงแก่งคอย-กลางดง และช่วงปางอโศก-บันไดม้า โครงการความร่วมมือระหว่างรัฐบาลแห่งราชอาณาจักรไทยและรัฐบาลแห่งสาธารณรัฐประชาชนจีน ในการพัฒนาระบบรถไฟความเร็วสูงเพื่อเชื่อมโยงภูมิภาค ช่วงกรุงเทพมหานคร-หนองคาย (ระยะที่ 1 ช่วงกรุงเทพฯ - นครราชสีมา) ว่า ตามที่คณะกรรมการพิจารณาอุทธรณ์และข้อร้องเรียน กรมบัญชีกลาง พิจารณาให้ บริษัท บีพีเอ็นพี จํากัด (กลุ่มบริษัท นภาก่อสร้างและพันธมิตรจากประเทศมาเลเซีย) มีคุณสมบัติครบถ้วนตามเงื่อนไขที่กําหนดไว้ในการเข้าร่วมประมูลโครงการดังกล่าว ต่อมาทาง บริษัท ไชน่า เรลเวย์ นัมเบอร์เทน เอ็นจิเนียริ่ง กรุ๊ปจํากัด ซึ่งทําสัญญาร่วมค้าอันมีลักษณะเป็นกิจการร่วมค้ากับบริษัท อิตาเลียนไทย ดีเวล๊อปเม้นต์ จํากัด (มหาชน) ภายใต้ชื่อ กิจการร่วมค้า ITD-CREC No.10 JV ได้ยื่นฟ้องต่อศาลปกครองกลาง เพื่อขอทุเลาการบังคับตามคําสั่งของ คณะกรรมการพิจารณาอุทธรณ์และข้อร้องเรียน กรมบัญชีกลาง
หลังจากได้พิจารณาแล้ว ศาลปกครองกลาง ได้มีคําสั่งให้ทุเลาการบังคับกระบวนการจัดซื้อจัดจ้างโครงการก่อสร้างรถไฟไทย-จีน 3-1 ไว้เป็นการชั่วคราวจนกว่าศาลจะมีคําพิพากษาหรือคําสั่งเป็นอย่างอื่น เนื่องจากเห็นว่าการทุเลาบังคับคดีในครั้งนี้ไม่เป็นอุปสรรคแก่การบริหารงานของรัฐและไม่ส่งผลกระทบต่อการให้บริการสาธารณะของการรถไฟแห่งประเทศไทย ซึ่งการรถไฟฯรับปฏิบัติตามศาลปกครองกลาง จนกว่าจะมีคําพิพากษาหรือคําสั่งเป็นอย่างอื่น
รัฐบาลไทย-ข่าวทำเนียบรัฐบาล-​ “วราวุธ" ตรวจเยี่ยมให้ขวัญกำลังใจเจ้าหน้าที่ฯ บ่อน้ำแร่ร้อนพรรั้ง กำชับเน้นสร้างความประทับใจ และความปลอดภัยแก่นักท่องเที่ยว
วันพฤหัสบดีที่ 25 กุมภาพันธ์ 2564
​ “วราวุธ" ตรวจเยี่ยมให้ขวัญกําลังใจเจ้าหน้าที่ฯ บ่อน้ําแร่ร้อนพรรั้ง กําชับเน้นสร้างความประทับใจ และความปลอดภัยแก่นักท่องเที่ยว
​
“วราวุธ" ตรวจเยี่ยมให้ขวัญกําลังใจเจ้าหน้าที่ฯ บ่อน้ําแร่ร้อนพรรั้ง กําชับเน้นสร้างความประทับใจ และความปลอดภัยแก่นักท่องเที่ยว
วันที่ 25 กุมภาพันธ์ 2564 เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหารระดับสูงของกระทรวงทรัพยากรธรรมชาติและสิ่งแวดล้อม เดินทางลงพื้นที่บ่อน้ําแร่ร้อนพรรั้ง อุทยานแห่งชาติน้ําตกหงาว อําเภอเมืองจังหวัดระนอง เพื่อตรวจเยี่ยม และให้ขวัญกําลังใจเจ้าหน้าที่ในการปฏิบัติงาน โดยมี นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช ดร.รุ่งนภา พัฒนวิบูลย์ รองอธิบดีฯ นายสมเกียรติ ศรีษะเนตร ผู้ว่าราชการจังหวัดระนอง นายบรรณรักษ์ เสริมทอง ผู้อํานวยการสํานักบริหารพื้นที่อนุรักษ์ที่ 4 พร้อมด้วยข้าราชการ เจ้าหน้าที่ฯ เครือข่ายประชาชน ให้การต้อนรับฯ
นายวราวุธ กล่าวว่า อุทยานแห่งชาติฯ แห่งนี้ เป็นอีกหนึ่งสถานที่ที่เป็นมรดกชิ้นสําคัญของพี่น้องประชาชน จึงมีความจําเป็นที่พวกเราทุกคน จะต้องดูแลอุทยานแห่งชาติและทรัพยากรเหล่านี้ให้คงความสวยงามเสมอ เน้นสร้างความประทับใจให้กับทุกคน และขอให้ดูแลความปลอดภัยของนักท่องเที่ยวเป็นสําคัญ ให้เกิดความประทับใจและตระหนัก
ในการช่วยอนุรักษ์พื้นที่ฯ สําหรับเครื่องแบบที่พวกเราทุกคนสวมใส่กันอยู่ในทุกวันนี้ ขอให้ตระหนักว่าเป็นเครื่องแบบของข้าราชการ เจ้าหน้าที่ของรัฐ ที่มีหน้าที่ในการดูแลความเดือดร้อนและช่วยเหลือพี่น้องประชาชน ควบคู่กันไปกับทรัพยากรที่สําคัญของประเทศไทย ขอให้ทุกคนปฏิบัติหน้าที่อย่างเต็มความสามารถ มีความอดทน มีวินัย และมีความซื่อสัตย์ เพราะสิ่งเหล่านี้เป็นสิ่งสําคัญที่สุดในการทํางาน"
โอกาสเดียวกันนี้ รมว.ทส. ได้มอบถุงดํารงชีพในการพิทักษ์ทรัพยากรธรรมชาติ แก่กลุ่มอาสาสมัครพิทักษ์อุทยานแห่งชาติสัตว์ป่าและพันธุ์พืช (อส.อส.) จํานวน 5 กลุ่ม ได้แก่ กลุ่มเลี้ยงผึ้งบ้านบางมัน กลุ่มกาแฟคั่วบดมือบ้านไร่ใน กลุ่มหัตถกรรมบ้านบางมัน 70 กลุ่มท่องเที่ยวเชิงนิเวศบ้านฝ่ายท่า กลุ่มท่องเที่ยวโดยชุมชนบ้านแหลมนาว และมอบเสบียงอาหาร แก่ตัวแทนเจ้าหน้าที่ฯ ที่ปฏิบัติงานในพื้นที่จังหวัดระนอง
จากนั้นได้ตรวจติดตามสถานการณ์ทรัพยากรธรรมชาติและสิ่งแวดล้อม และร่วมปลูกต้นพญาไม้ เพื่อเป็นที่ระลึก บริเวณบ่อน้ําแร่ร้อนพรรั้ง อีกด้วย
รัฐบาลไทย-ข่าวทำเนียบรัฐบาล-นายกฯ พอใจราคายางพาราปรับตัวทิศทางบวก ยึดแนวทางเศรษฐกิจ BCG แก้ปัญหารายได้เกษตรกรอย่างยั่งยืน
วันพฤหัสบดีที่ 25 กุมภาพันธ์ 2564
นายกฯ พอใจราคายางพาราปรับตัวทิศทางบวก ยึดแนวทางเศรษฐกิจ BCG แก้ปัญหารายได้เกษตรกรอย่างยั่งยืน
นายกฯ พอใจราคายางพาราปรับตัวทิศทางบวก ยึดแนวทางเศรษฐกิจ BCG แก้ปัญหารายได้เกษตรกรอย่างยั่งยืน
วันที่ 25 ก.พ.64 นายอนุชา บูรพชัยศรี โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พอใจสถานการณ์ยางพาราที่มีแนวโน้มราคาบวกอย่างต่อเนื่อง คาดว่าทั้งปีราคายางแผ่นดิบทรงตัวเฉลี่ยอยู่ที่ราคา 60 บาท/กก. จากปัจจัยสนับสนุนทั้งภายในประเทศและต่างประเทศ รวมทั้งนโยบายรัฐบาลที่ให้แนวทางการใช้ยางพาราผลิตเป็นเสาหลักนําทางและแบริเออร์นั้น ทําให้มีความต้องการยางพาราและน้ํายางพาราเพิ่มขึ้น ส่งผลต่อเม็ดเงินที่ถึงเกษตรกรชาวสวนยางพาราที่เพิ่มขึ้นอีกด้วย
ทั้งนี้ การยางแห่งประเทศไทยได้ให้ข้อมูลเพิ่มเติมว่า ราคายางพารามีแนวโน้มอยู่ในทิศทางบวกตลอดช่วง 6 เดือนที่ผ่านมา สืบเนื่องจากความต้องการใช้ยางพาราทั้งจากต่างประเทศมีเพิ่มสูงขึ้น โดยเฉพาะประเทศจีน การกระตุ้นเศรษฐกิจหลังช่วงการแพร่ระบาดโควิด-19 สนับสนุนให้มีการใช้รถยนต์ในหลายมณฑลเพิ่มมากขึ้น ส่งผลให้มีความต้องการนําเข้าล้อยางรถยนต์ รวมทั้งผลิตภัณฑ์ยางพารามากยิ่งขึ้น ประกอบกับความต้องการใช้ยางภายในประเทศที่เพิ่มสูงขึ้น โดยเฉพาะในอุตสาหกรรมถุงมือยางจากผู้ประกอบการเดิมและรายใหม่
เพิ่มกําลังการผลิตขึ้นอีก 1 เท่าตัว จาก 4,000 ล้านชิ้น เป็น 8,000 ล้านชิ้น และที่สําคัญคือ การดําเนินนโยบายของรัฐบาล ทั้งการนํายางพารามาใช้ในด้านความปลอดภัยทางถนน แบริเออร์คอนกรีตหุ้มยางพารา (Rubber Fender Barriers) และเสาหลักนําทางยางธรรมชาติ (Rubber Guide Post) ตามที่นายกรัฐมนตรีได้ให้แนวทางไว้ สามารถดึงยางออกจากระบบ ทําให้ราคายางพาราแผ่นดิบและน้ํายางพาราสามารถยืนอยู่เหนือ 60 บาท/กก. ได้
โฆษกประจําสํานักนายกรัฐมนตรี เผยว่านายกรัฐมนตรีได้มอบนโยบายการเกษตร BCG แบบยั่งยืน ด้วยการเกษตรผสมผสาน ลดความเสี่ยงด้านผลผลิต รวมทั้งโครงการแปลงใหญ่ เน้นให้มีการรวมกลุ่มของเกษตรกร ให้ความรู้สนับสนุนเงินทุนเพิ่มศักยภาพการผลิตทั้งในรูปแบบต้นน้ํา กลางน้ํา ปลายน้ํา ผลิตสินค้าที่มีมูลค่าเพิ่มด้วยเทคโนโลยีแทนการขายวัตถุดิบ ตามแนวทางเศรษฐกิจ BCG ที่รัฐบาลได้กําหนดเป็นวาระแห่งชาติ เพื่อสร้างความมั่นคงด้านรายได้ให้กับเกษตรกรทุกชนิดอย่างยั่งยืน
รัฐบาลไทย-ข่าวทำเนียบรัฐบาล-เปิดศักราชต้อนรับปีที่ 124 ของการรถไฟแห่งประเทศไทย พบกับเนื้อหาภายในเล่มที่นำเสนอแบบทวีคูณความสุข
วันพฤหัสบดีที่ 25 กุมภาพันธ์ 2564
เปิดศักราชต้อนรับปีที่ 124 ของการรถไฟแห่งประเทศไทย พบกับเนื้อหาภายในเล่มที่นําเสนอแบบทวีคูณความสุข
การรถไฟแห่งประเทศไทย (รฟท.) เชิญชวนร่วมกิจกรรม "ทวีคูณความสุข...สนุกกับการเดินทาง"
∞∞ 1 วันก็เที่ยวได้กับการรถไฟฯ (เช้าไป – เย็นกลับ)
∞∞ ความสุข x 2 กับตู้รถไฟสุดพิเศษ
∞∞ สุขยกกําลัง 4 กับขบวนรถสุดพิเศษ มุ่งสู่ทุกทิศทั่วไทย
มาร่วม "ทวีคูณความสุข...สนุกกับการเดินทาง"แบบไม่รู้จบตลอดปีไปด้วยกัน
อ่านแบบ E-book ที่https://fliphtml5.com/bookcase/iwwt
ดาวน์โหลดไฟล์ PDF ได้ที่https://drive.google.com/file/d/1gc_lNIs5qdU1L5S_BHH5MRZYMqNibjBy/view?usp=sharing
ติดต่อขอรับ “วารสารรถไฟสัมพันธ์” ได้ทุกสถานีทั่วประเทศ หรือ ที่ศูนย์ประชาสัมพันธ์ การรถไฟฯ
รัฐบาลไทย-ข่าวทำเนียบรัฐบาล-‘รมช.ประภัตร’ เยี่ยมชมวิสาหกิจชุมชนกลุ่มเครือข่ายพัฒนาโคเนื้อตาก
วันพฤหัสบดีที่ 25 กุมภาพันธ์ 2564
‘รมช.ประภัตร’ เยี่ยมชมวิสาหกิจชุมชนกลุ่มเครือข่ายพัฒนาโคเนื้อตาก
‘รมช.ประภัตร’ เยี่ยมชมวิสาหกิจชุมชนกลุ่มเครือข่ายพัฒนาโคเนื้อตาก เกษตรกรขานรับโครงการโคขุนกู้วิกฤต โควิด 19
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ กล่าวภายหลังลงพื้นที่ตรวจเยี่ยมวิสาหกิจชุมชนกลุ่มเครือข่ายพัฒนาโคเนื้อตาก ณ ต.ตากตก อ.บ้านตาก จ.ตาก ว่า กลุ่มวิสาหกิจชุมชนแปลงใหญ่โคเนื้อในเขตปฏิรูปที่ดินมีเกษตรกรส่วนใหญ่ประกอบอาชีพหลักคือเกษตรกรรม โดยปลูกข้าวเป็นอาชีพหลักและเลี้ยงโคเนื้อเป็นอาชีพเสริม เกษตรกรสามารถปลูกข้าวได้ปีละ 1 ครั้ง เนื่องจากทรัพยากรดินและน้ําไม่เหมาะสมในการปลูกข้าว เกษตรกรอาศัยน้ําฝนเป็นหลักในการทําการเกษตร ทําให้ผลผลิตตกต่ํา เกษตรกรมีรายได้ไม่พอกับรายจ่าย และมีหนี้สิน และด้วยผลกระทบจากสถานการณ์ระบาดของไวรัสโคโรน่า 2019 ทําให้มีอุปสรรคในการประกอบอาชีพเพิ่มขึ้น เกษตรกรมีหนี้สินเพิ่มมากขึ้น ทําให้ไม่สามารถพึ่งพาตนเองได้
ดังนั้น วิสาหกิจชุมชนกลุ่มเครือข่ายพัฒนาโคเนื้อตาก จึงมีแผนในการส่งเสริมและเพิ่มศักยภาพการเลี้ยงโคเนื้อลูกผสมพันธุ์ยุโรปให้แก่สมาชิก เพื่อจําหน่ายเป็นโคขุนซึ่งตลาดมีความต้องการสูง ประกอบกับกลุ่มฯ ได้ทําบันทึกข้อตกลง (MOU) ในการซื้อขายโคกลางน้ํากับผู้ประกอบการเครือข่าย และต้องการต่อยอดทําเกษตรสมัยใหม่ โดยใช้เครื่องจักรกลเทคโนโลยี เครื่องมือ วัสดุอุปกรณ์ ยกระดับมาตรฐานและเพิ่มศักยภาพการเลี้ยงโคเนื้อและจัดการอาหารสัตว์เพื่อเพิ่มศักยภาพและความเข้มแข็งในการบริหารจัดการการผลิตสินค้าเกษตร ยกระดับสินค้า และสร้างโอกาสในการเพิ่มคุณภาพผลผลิต และผลตอบแทนจากการผลิต การลดต้นทุนการผลิต รายได้เพิ่มขึ้นอย่างยั่งยืนต่อไป สอดคล้องกับโครงการส่งเสริมการเลี้ยงสัตว์และกิจการที่เกี่ยวเนื่องฯ หรือ โคขุนกู้วิกฤติ โควิด19 ที่รัฐบาลสนับสนุนงบประมาณ 50,000 ล้านบาท ให้เกษตรกร 1 ล้าน ดอกเบี้ย 100 บาท เพื่อส่งเสริมให้เกษตรกรเลี้ยงโคเนื้อ เรื่องจากเป็นที่ต้องการของตลาด เพิ่มศักยภาพการเลี้ยงโคเนื้อและโคขุนแก่สมาชิก เพื่อยกระดับสินค้าให้มีคุณภาพ และลดต้นทุนการผลิต
ทั้งนี้ แปลงใหญ่โคเนื้อดังกล่าว มีสมาชิกทั้งหมด 80 ราย มีวัวของสมาชิกทั้งหมดประมาณ 540 ตัว พื้นที่ 1,700 ไร่ แปลงหญ้าอาหารสัตว์สมาชิกแต่ละรายมีไม่น้อยกว่า 5 ไร่ รวมไม่น้อยกว่า 400 ไร่
รัฐบาลไทย-ข่าวทำเนียบรัฐบาล-​รมว. “วราวุธ” ลงพื้นที่ชีวมณฑล จ.ระนอง ติดตามความสมบูรณ์และความหลากหลายทางชีวภาพของป่าชายเลนระดับโลก
วันพฤหัสบดีที่ 25 กุมภาพันธ์ 2564
​รมว. “วราวุธ” ลงพื้นที่ชีวมณฑล จ.ระนอง ติดตามความสมบูรณ์และความหลากหลายทางชีวภาพของป่าชายเลนระดับโลก
​รมว. “วราวุธ” ลงพื้นที่ชีวมณฑล จ.ระนอง ติดตามความสมบูรณ์และความหลากหลายทางชีวภาพของป่าชายเลนระดับโลก
วันนี้ 25 กุมภาพันธ์ 2564 เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม และผู้บริหารกระทรวงฯ เดินทางไปยังศูนย์วิจัยทรัพยากรป่าชายเลนที่3(จังหวัดระนอง) เพื่อตรวจติดตามสถานการณ์ทรัพยากรป่าชายเลนและความหลากหลายทางชีวภาพ บริเวณพื้นที่สงวนชีวมณฑลระนอง พร้อมทั้งรับฟังการบรรยายสรุปการจัดการป่าชายเลน ซึ่งได้รับการประกาศให้เป็นพื้นที่สงวนชีวมณฑลระนอง และพื้นที่ชุ่มน้ําที่มีความสําคัญระหว่างประเทศ (Ramsay sites) พื้นที่ชุ่มน้ําอุทยานแห่งชาติแหลมสน ปากแม่น้ํากระบุรี ปากคลองกะเปอร์
ทั้งนี้ ในปี พ.ศ. 2540 องค์การศึกษาวิทยาศาสตร์และวัฒนธรรมแห่งสหประชาชาติได้ประกาศให้ป่าชายเลนและพื้นที่ชายฝั่งและจังหวัดระนองเป็นพื้นที่สงวนชีวมณฑลภายใต้โปรแกรมมนุษย์และชีวมณฑลครอบคลุมพื้นที่ 189,431.25 ไร่โดยเป็นพื้นที่ป่าชายเลน ภูเขา แหล่งหญ้าทะเล พื้นที่ดินเลนงอกใหม่และที่ราบบริเวณชายฝั่ง พื้นที่สงวนชีวมณฑลแห่งนี้เป็นหนึ่งในจํานวน 672 แห่งใน 120 ประเทศ (2560) โดยหลักการของโปรแกรมมนุษย์และชีวมณฑลต้องการแสดงให้เห็นว่าเราสามารถอนุรักษ์สิ่งแวดล้อมได้ถ้ามนุษย์มีความรู้ความเข้าใจและเห็นความสําคัญของทรัพยากรธรรมชาติและรู้จักใช้อย่างชาญฉลาดบนพื้นฐานของการพัฒนาอย่างยังยืน
รัฐบาลไทย-ข่าวทำเนียบรัฐบาล-รมว.ทส. มอบหนังสืออนุญาตที่อยู่อาศัย ภายใต้โครงการ คทช. แก่ชุมชนเมืองระนอง
วันพฤหัสบดีที่ 25 กุมภาพันธ์ 2564
รมว.ทส. มอบหนังสืออนุญาตที่อยู่อาศัย ภายใต้โครงการ คทช. แก่ชุมชนเมืองระนอง
รมว.ทส. มอบหนังสืออนุญาตที่อยู่อาศัย ภายใต้โครงการ คทช. แก่ชุมชนเมืองระนอง
วันนี้ 25 กุมภาพันธ์ 2564 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานมอบหนังสืออนุญาตจัดที่อยู่อาศัยภายใต้โครงการจัดที่ดินทํากินให้ชุมชนตามนโยบายรัฐบาล (คทช.) และเงินอุดหนุนให้ชุมชนชายฝั่ง จํานวน 14 ชุมชน มอบหนังสือแสดงป่าชุมชน จํานวน 5 ชุมชน มอบเงินอุดหนุน(เงินกู้) โครงการสร้างเศรษฐกิจชุมชนจากป่าชุมชนจังหวัดระนอง จํานวน 9 ป่าชุมชนโดยมีนายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นายสมเกียรติ ศรีษะเนตร ผู้ว่าราชจังหวัดระนอง นายโสภณ ทองดี อธิบดีกรมทรัพยากรทางทะเลและชายฝั่ง และ นางศุกร์ศิริ บุญญเศรษฐ์ รองอธิบดีกรมธนารักษ์ ร่วมในพิธี ณ ศูนย์อนุรักษ์ทรัพยากรป่าชายเลนที่ 6 จังหวัดระนอง
ในโอกาสนี้ นายวราวุธ ได้กล่าวว่า จากกรณีชาวบ้านกว่า 900 ครัวเรือน หลายพันคน ที่อาศัยอยู่ในพื้นที่ป่าสงวนแห่งชาติป่าคลองหัวเขียว และป่าคลองเกาะสุย ต.บางริ้น อ.เมืองระนอง จ.ระนอง รวม 3 แปลง เนื้อที่ประมาณ 484 ไร่ ซึ่งเป็นพื้นที่ที่องค์การบริหารส่วนจังหวัดระนองได้รับอนุญาตเดิมจากกรมป่าไม้และขณะนี้ใบอนุญาตหมดอายุนานแล้ว ทําให้พี่น้องประชาชนได้รับความเดือดร้อน รัฐบาลและกระทรวงฯ ได้เล็งเห็นถึงความสําคัญของการแก้ไขปัญหาดังกล่าว จึงได้แต่งตั้งคณะทํางานขึ้น โดยมีอธิบดีกรมทรัพยากรทางทะเลและชายฝั่ง และผู้ว่าราชการจังหวัดระนอง เป็นประธานร่วม พร้อมตัวแทนจากหน่วยงานที่เกี่ยวข้อง ศึกษาแนวทางการแก้ไขปัญหา โดยคณะทํางานฯ ได้เห็นควร ให้ดําเนินการเพิกถอนป่าสงวนแห่งชาติพื้นที่ดังกล่าว ซึ่งขณะนี้ได้ผ่านที่ประชุมอนุกรรมการจัดที่ดินให้ความเห็นชอบแล้ว จึงได้ เร่งรัด ติดตาม ประสานการดําเนินการทุกขั้นตอน โดยเฉพาะในส่วน�ที่กระทรวงฯ เป็นผู้รับผิดชอบ และหากจําเป็นต้องประสานหน่วยงานอื่น ตนได้ย้ําให้เร่งปฏิบัติโดยทันที
สุดท้ายตนอยากให้พี่น้องประชาชนทั้ง 900 ครัวเรือน มั่นใจว่า รัฐบาลและกระทรวงทรัพยากรธรรมชาติและสิ่งแวดล้อมจะให้ความช่วยเหลือพี่น้องประชาชนอย่างเต็มที่�และเต็มกําลัง เราไม่เคย นิ่งนอนใจกับความเดือดร้อนของพี่น้องประชาชน ตนยังมั่นใจเสมอมาว่า หากเราสามารถสร้างสมดุลระหว่าง การใช้ประโยชน์และการสงวนรักษา “คนสามารถอยู่กับป่าได้” ซึ่งที่ผ่านมาพวกเราร่วมมือช่วยกันได้อย่างจริงจังและเข้มแข็งทําให้พื้นที่ป่าชายเลนของประเทศเพิ่มขึ้นกว่า 200,000 ไร่ �ซึ่งตนก็จะพยายามขับเคลื่อนและผลักดันให้งานด้านการอนุรักษ์ผืนป่าไม่ว่าจะเป็น ป่าบกหรือป่าชายเลน ร่วมกับพี่น้องประชาชน ให้ผืนป่าประเทศไทยสมบูรณ์และคงอยู่อย่างสมดุลและยั่งยืน สืบไป
รัฐบาลไทย-ข่าวทำเนียบรัฐบาล-โฆษกรัฐบาลประชุมคณะกรรมการโฆษกกระทรวงหารือร่วมกันผลักดันแนวทางการประชาสัมพันธ์เชิงรุกสื่อสารสร้างความเข้าใจการทำงานของรัฐบาลถึงประชาชน
วันพฤหัสบดีที่ 25 กุมภาพันธ์ 2564
โฆษกรัฐบาลประชุมคณะกรรมการโฆษกกระทรวงหารือร่วมกันผลักดันแนวทางการประชาสัมพันธ์เชิงรุกสื่อสารสร้างความเข้าใจการทํางานของรัฐบาลถึงประชาชน
โฆษกรัฐบาลประชุมคณะกรรมการโฆษกกระทรวงหารือร่วมกันผลักดันแนวทางการประชาสัมพันธ์เชิงรุกสื่อสารสร้างความเข้าใจการทํางานของรัฐบาลถึงประชาชน
วันนี้ ( 25 กุมภาพันธ์ 2564) 13.30 น. ณ ห้องประชุม 301 ชั้น 3 ตึกบัญชาการ 1 ทําเนียบรัฐบาล นายอนุชา บูรพชัยศรี โฆษกประจําสํานักนายกรัฐมนตรี ได้เป็นประธานการประชุมคณะกรรมการโฆษกกระทรวง ครั้งที่ 1/2564 โดยในการประชุมประกอบด้วย นางสาวรัชดา ธนาดิเรก และ นางสาวไตรศุลี ไตรสรณกุล รองโฆษกประจําสํานักนายกรัฐมนตรี ในฐานะรองประธานกรรมการ และโฆษกประจํากระทรวงต่างๆ ในฐานะกรรมการเข้าร่วม
โฆษกประจําสํานักนายกรัฐมนตรีกล่าวถึงแนวทางการทํางานให้สอดคล้องกับสภาพสังคมในชีวิตวิถีใหม่ New Normal และต้องเผยแพร่ข่าวสารผ่านช่องทางต่างๆ แพลตฟอร์มรูปแบบต่างๆ เพื่อเป็นโอกาสในการสื่อสารประชาสัมพันธ์ไปสู่ประชาชนอย่างกว้างขวาง และเพื่อให้ก้าวทันต่อยุคสมัยการเปลี่ยนแปลงของเทคโนโลยี ในโอกาสนี้ โฆษกรัฐบาลฯ เปิดเผยว่าที่ประชุมฯ ได้หารือเชิงสร้างสรรค์เพื่อบูรณาการการทํางานของรัฐบาลร่วมกันเพื่อประสิทธิภาพการทํางานที่ดีขึ้น มุ่งหวังประโยชน์ที่เกิดแก่ประชาชนเป็นสําคัญตามแนวทางที่ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมได้ให้ความสําคัญ
ซึ่ง นายอนุชาฯ ได้แบ่งปันแนวทางการทํางานที่นายกรัฐมนตรีได้วางแนวทางไว้ ทั้งยุทธศาสตร์การประชาสัมพันธ์เชิงรุก และเชิงรับ ความถี่ในการประชาสัมพันธ์ถึงประชาชนในข้อมูลข่าวสารที่ประชาชนสนใจ ตลอดจนการนําเสนอข้อมูลด้านการพัฒนา ความก้าวหน้าที่รัฐบาลได้วางแนวทาง โครงการเพื่อประชาชน ตลอดจน นายกรัฐมนตรีได้ให้กําลังใจถึงผู้ทํางานทุกท่าน ขอให้ทุกท่านร่วมทํางานอย่างเต็มความสามารถเพื่อประโยชน์สู่ประชาชน ทั้งนี้ หากหน่วยงานใดมีอุปสรรคปัญหาในการทํางาน นายอนุชาฯ ในฐานะโฆษกรัฐบาล พร้อมให้ความช่วยเหลืออํานวยความสะดวกในการแก้ไขปัญหาร่วมกัน
รัฐบาลไทย-ข่าวทำเนียบรัฐบาล-เฮรับวันหยุด! ขึ้นทางด่วนฟรี 3 เส้นทาง
วันพฤหัสบดีที่ 25 กุมภาพันธ์ 2564
เฮรับวันหยุด! ขึ้นทางด่วนฟรี 3 เส้นทาง
...
วันหยุดราชการเนื่องในวันมาฆบูชานี้
ใครมีแพลนเดินทางเข้า – ออก กทม.
และต้องใช้ทางด่วน เฮได้เลยครับ
.
เพราะวันที่ 26 ก.พ. 64 ซึ่งเป็นวันมาฆบูชา
จะมีการยกเว้นค่าทางด่วนใน 3 เส้นทาง ได้แก่
- ทางพิเศษเฉลิมมหานคร จํานวน 19 ด่าน
- ทางพิเศษศรีรัช จํานวน 31 ด่าน
- ทางพิเศษอุดรรัถยา (บางปะอิน – ปากเกร็ด) จํานวน 10 ด่าน
.
เพื่ออํานวยความสะดวกประชาชนในช่วงวันหยุด
ลดค่าใช้จ่ายและลดปัญหาจราจรติดขัดที่หน้าด่านเก็บเงิน
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กสร. โต้ข่าวเท็จ ยืนยันห้ามนายจ้างใช้แรงงานเด็กอายุต่ำกว่า 15 ปี ทำงาน
วันพฤหัสบดีที่ 25 กุมภาพันธ์ 2564
กสร. โต้ข่าวเท็จ ยืนยันห้ามนายจ้างใช้แรงงานเด็กอายุต่ํากว่า 15 ปี ทํางาน
กรมสวัสดิการและคุ้มครองแรงงานชี้แจงข้อเท็จจริงกรณีมีข่าวเกี่ยวกับประเด็น กฎหมายใหม่ สามารถจ้างเด็กอายุต่ํากว่า 15 ปี ทํางานได้ แบบไม่ผิดกฎหมาย ว่าเป็นข่าวเท็จ ยืนยันห้ามนายจ้าง ใช้แรงงานเด็กอายุต่ํากว่า 15 ปี ทํางาน
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวถึงกรณี มีผู้เผยแพร่ข่าวทาง Social Media เกี่ยวกับประเด็นกฎหมายใหม่ สามารถจ้างเด็กอายุต่ํากว่า 15 ปี ทํางานได้ แบบไม่ผิดกฎหมายว่า ประเด็นข่าวดังกล่าวเป็นข่าวเท็จ เนื่องจากไม่มีการแก้ไขกฎหมายให้สามารถจ้างเด็กอายุต่ํากว่า 15 ปี ทํางานได้ ทั้งนี้ พลเอก ประวิตร วงษ์สุวรรณ รองนายกรัฐมนตรี มีความมุ่งมั่นในการต่อต้านการใช้แรงงานเด็ก แรงงานบังคับ จึงได้มอบให้นายสุชาติ ชมกลิ่น รัฐมนตรีว่าการกระทรวงแรงงาน นํามากําหนดเป็นนโยบายมิให้มีการใช้แรงงานเด็ก แรงงานบังคับ และแรงงานในกิจการประมงทะเล ไม่ให้มีการใช้แรงงานในรูปแบบที่เลวร้าย ซึ่งกฎหมายที่บังคับใช้ในปัจจุบันตามพระราชบัญญัติคุ้มครองแรงงาน พ.ศ. 2541 กําหนดห้ามไม่ให้นายจ้างจ้างเด็กอายุต่ํากว่า 15 ปี เข้าทํางาน เป็นลูกจ้างในงานทั่วไป และอายุต่ํากว่า 18 ปี เข้าทํางานในงานประมงทะเล หากฝ่าฝืนมีโทษปรับตั้งแต่ 400,000 บาท ถึง 2,000,000 บาท จําคุกสูงสุดไม่เกิน 4 ปี ต่อลูกจ้าง 1 คน หรือทั้งปรับทั้งจํา สําหรับเด็กอายุ 15 ปี ถึง 18 ปี จ้างเข้าทํางานได้ โดยนายจ้างต้องแจ้งการจ้างต่อพนักงานตรวจแรงงานภายใน 15 วัน นับแต่วันที่เด็กเข้าทํางาน
อธิบดี กสร. กล่าวฝากเตือนนายจ้าง เจ้าของสถานประกอบกิจการให้ปฏิบัติตามกฎหมายอย่างเคร่งครัด หากตรวจพบว่านายจ้าง สถานประกอบกิจการใดไม่ปฏิบัติตามกฎหมายโดยจ้างแรงงานเด็กอายุต่ํากว่า 15 ปีเข้าทํางาน จะดําเนินคดีกับนายจ้างรายนั้นทันที ทั้งนี้ หากมีผู้พบเห็นการใช้แรงงานเด็กอายุต่ํากว่า 15 ปี สามารถแจ้งได้ที่ สํานักงานสวัสดิการและคุ้มครองแรงงานจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานครพื้นที่ 1-10 หรือโทร. สายด่วน 1506 กด 3 นอกจากนี้ ยังสามารถสอบถามข้อมูล ข้อสงสัยเกี่ยวกับปัญหาด้านแรงงาน และติดตามข่าวสารความเคลื่อนไหวต่าง ๆ ของกรม ได้ที่ www.labour.go.th หรือที่ช่อง Facebook , YouTube กรมสวัสดิการและคุ้มครองแรงงาน “กสร.ชาแนล เปิดดูเมื่อไหร่ ก็มีเรื่องใหม่ให้ชม”
รัฐบาลไทย-ข่าวทำเนียบรัฐบาล-เดินหน้าทลายแหล่งขายยา “ทำแท้งเถื่อน” ออนไลน์
วันพฤหัสบดีที่ 25 กุมภาพันธ์ 2564
เดินหน้าทลายแหล่งขายยา “ทําแท้งเถื่อน” ออนไลน์
...
ปัญหาท้องไม่พร้อม ส่งผลให้แม่วัยใส
ใช้สื่อออนไลน์โดยเฉพาะทวิตเตอร์
ค้นหาแหล่งขายยาทําแท้ง และนําไปใช้
ทําแท้งด้วยตนเอง ซึ่งเป็นอันตราย
ต่อชีวิตเป็นอย่างมาก
.
จากปัญหาดังกล่าว คณะกรรมการอาหารและยา
และสํานักงานตํารวจแห่งชาติ ได้ร่วมมือกัน
ดําเนินการสืบสวน ค้นหาตัวผู้ลักลอบขายยา
ทําแท้งเถื่อน จนสามารถจับกลุ่มผู้ค้ารายใหญ่
ได้ 5 ราย ในพื้นที่ จ.เชียงใหม่ กรุงเทพฯ
กาญจนบุรี นนทบุรี และสมุทรสาคร
.
แม้ว่า กฎหมายจะสามารถให้หญิงอายุครรภ์
ไม่เกิน 12 สัปดาห์ สามารถทําแท้งได้
แต่การทําแท้งได้นั้น ต้องทําอย่างถูกกฎหมาย
ภายใต้การดูแลของแพทย์
.
สําหรับผู้ที่ตั้งครรภ์โดยไม่พร้อม
สามารถพูดคุย และปรึกษาปัญหาได้ที่
สายด่วนปรึกษาเอดส์และท้องไม่พร้อม
โทร. 1663 เพื่อหาทางออก
ที่ถูกต้องและปลอดภัย
.
หากประชาชนทราบเบาะแสการลักลอบผลิต
นําเข้า จําหน่ายผลิตภัณฑ์สุขภาพผิดกฎหมาย
ก็สามารถแจ้งได้ที่สายด่วน 1135
กองบังคับการปราบปรามการกระทําผิด
เกี่ยวกับการคุ้มครองผู้บริโภค (บก. ปคบ.)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นฤมล ไปต่อไม่รอแล้วนะ  ขับเคลื่อนแก้ปัญหาสวัสดิการ ปชช.
วันพฤหัสบดีที่ 25 กุมภาพันธ์ 2564
นฤมล ไปต่อไม่รอแล้วนะ  ขับเคลื่อนแก้ปัญหาสวัสดิการ ปชช.
- -
วันที่ 25 กุมภาพันธ์ 2564 ศาสตราจารย์ นฤมล ภิญโญสินวัฒน์ รัฐมนตรีช่วยว่าการกระทรวงแรงงาน ประชุมคณะทํางานเร่งรัดติดตามการแก้ไขปัญหาด้านสวัสดิการของรัฐ สร้างความเสมอภาคและได้รับความเป็นธรรม
ศาสตราจารย์ นฤมล กล่าวว่า สืบเนื่องจากขบวนการประชาชนเพื่อสังคมที่เป็นธรรม (ขปส.) ได้ยื่นข้อเสนอ ให้รัฐบาลภายใต้การนําของพลเอก ประยุทธ์ จันทร์โอชา นายกรัฐมนตรี แก้ไขปัญหาความเหลื่อมล้ํา และความไม่เป็นธรรมทางสังคมที่เกิดขึ้น สํานักนายกรัฐมนตรีจึงมีคําสั่งแต่งตั้งคณะกรรมการแก้ไขปัญหา โดยมีรองนายกรัฐมนตรี หรือรัฐมนตรีประจําสํานักนายกรัฐมนตรีที่นายกรัฐมนตรีมอบหมาย เป็นประธานกรรมการ ผู้แทนจากหน่วยงานภาครัฐที่เกี่ยวข้อง หลังจากนั้น คณะอนุกรรมการประสานงานเร่งรัดติดตามการแก้ไขปัญหาของขบวนการประชาชนเพื่อสังคมที่เป็นธรรมและขับเคลื่อนนโยบาย 9 ด้าน มีมติให้แต่งตั้งคณะทํางานเร่งรัดติดตามและขับเคลื่อนการดําเนินการแก้ไขปัญหา ด้านสวัสดิการของรัฐ มีรัฐมนตรีช่วยว่าการกระทรวงแรงงานเป็นประธานคณะทํางาน ปลัดกระทรวงแรงงานเป็นรองประธาน ผู้แทนขบวนการประชาชนเพื่อสังคมที่เป็นธรรมและหน่วยงานราชการที่เกี่ยวข้องร่วมเป็นคณะทํางาน
รมช.แรงงาน กล่าวต่อว่า พลเอก ประวิตร วงษ์สุวรรณ รองนายกรัฐมนตรี มีความห่วงใยพี่น้องประชาชน โดยเฉพาะกลุ่มเปราะบาง อาทิ คนพิการ ผู้สูงอายุ ผู้มีบัตรสวัสดิการแห่งรัฐ ซึ่งการประชุมในวันนี้ เป็นการประชุมหารือคณะทํางานเร่งรัดติดตามการขับเคลื่อนการดําเนินการแก้ไขปัญหาด้านสวัสดิการของรัฐ หารือในเรื่อง การแก้ไขปัญหาการเรียกคืนเงินเบี้ยยังชีพผู้สูงอายุที่มีความซ้ําซ้อนกับสวัสดิการอื่น คณะทํางานชุดนี้ มีผู้แทนจากหลายกระทรวงเข้ามาเกี่ยวข้อง เช่น กระทรวงการคลัง กระทรวงพัฒนาสังคมและความมั่นคงของมนุษย์ สาธารณสุข ศึกษาธิการ กรมส่งเสริมการปกครองส่วนท้องถิ่น กรมการปกครอง ผู้แทนจากสํานักงานหลักประกันสุขภาพแห่งชาติ เป็นต้น
ที่ประชุมเสนอให้ปรับปรุงแก้ไข กฎหมายและระเบียบที่เกี่ยวข้อง และมีมติเห็นชอบให้กระทรวงการพัฒนาสังคมและความมั่นคงของมนุษย์ เสนอความเห็นต่อคณะรัฐมนตรีเพื่อพิจารณาชะลอการเรียกคืนเงินเบี้ยยังชีพผู้สูงอายุที่มีความซ้ําซ้อนกับสวัสดิการอื่นไว้ก่อน ตลอดจนพิจารณาแนวทางเยียวยาผู้สูงอายุดังกล่าว นอกจากนี้ยังมีประเด็นอื่นๆ ที่เสนอให้ที่ประชุมพิจารณา เช่น การจัดทํา Big Data ของประชาชนทั่งประเทศ โดยมีหน่วยงานที่เกี่ยวข้องกับสวัสดิการของประชาชนทั้งหมดร่วมเป็นคณะทํางาน ซึ่งจะมีการร่างคําสั่งแต่งตั้งเสนอคณะกรรมการในแต่ละลําดับ เพื่อเสนอให้นายกรัฐมนตรีพิจารณามอบหมายดําเนินการต่อไป
รมช.แรงงาน กล่าวต่ออีกว่า อีกประเด็นที่จะเร่งขับเคลื่อนอย่างต่อเนื่องคือ การพัฒนาทักษะคนพิการ ซึ่งคณะอนุกรรมการชุดนี้ ได้รับการแต่งตั้งจากคณะกรรมการพัฒนาแรงงานและประสานงานการฝึกอาชีพแห่งชาติ หรือ กพร.ปช. หารือกันในประเด็นการจัดหางบประมาณจากหน่วยงานที่เกี่ยวข้อง เพื่อร่วมกันพัฒนาทักษะฝีมือให้แก่คนพิการ รวมไปถึงการจัดหางานให้แก่คนพิการด้วย คาดว่าจะมีการหารือในเร็วๆ นี้
“ผลการหารือในครั้งนี้จะช่วยแก้ไขปัญหาความเหลือมล้ําและความไม่เป็นธรรมทางสังคมที่เกิดขึ้นได้ ตนเองและคณะทํางานจะเร่งขับเคลื่อนงานดังกล่าวอย่างต่อเนื่อง เพื่อให้เกิดประโยชน์ต่อพี่น้องประชาชนให้มากที่สุด” รมช.แรงงาน กล่าวทิ้งท้าย
รัฐบาลไทย-ข่าวทำเนียบรัฐบาล-ก.แรงงาน เผย ตลาดแรงงาน EEC เปิดรับแรงงาน กว่าหมื่นอัตรา
วันพฤหัสบดีที่ 25 กุมภาพันธ์ 2564
ก.แรงงาน เผย ตลาดแรงงาน EEC เปิดรับแรงงาน กว่าหมื่นอัตรา
กระทรวงแรงงาน สํารวจความต้องการแรงงานในพื้นที่เขตพัฒนาพิเศษภาคตะวันออก  (Eastern Economic Corridor : EEC) พบยังต้องการแรงงานภาคอุตสาหกรรม 11,682 อัตรา เพื่อทํางานในพื้นที่จังหวัดชลบุรี ระยอง และฉะเชิงเทรา
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า กระทรวงแรงงานมุ่งมั่นดําเนินการตามยุทธศาสตร์ชาติด้านการสร้างรายได้และการเพิ่มขีดความสามารถในการแข่งขัน เพื่อยกระดับการพัฒนาประเทศเป็นกลุ่มที่มีรายได้สูง ตามนโยบาย พล.อ.ประยุทธ์ จันทร์โอชา นายกรัฐมนตรี ที่ให้ความสําคัญกับพื้นที่เศรษฐกิจในเขตพัฒนาพิเศษภาคตะวันออก (Eastern Economic Corridor : EEC) โดยในส่วนที่เกี่ยวข้องด้านแรงงาน มีศูนย์บริหารแรงงานเขตพัฒนาพิเศษภาคตะวันออก (EEC Labour Administration Centre) เป็นองค์กรสําคัญในการขับเคลื่อนด้านแรงงาน เศรษฐกิจและสังคม ให้เกิดการขยายตัวทางเศรษฐกิจจากการส่งเสริมการลงทุนในพื้นที่ ซึ่งจะนํามาสู่การจ้างงานจํานวนมาก โดยเฉพาะกิจการในกลุ่มอุตสาหกรรมเป้าหมาย ซึ่งจากการสํารวจความต้องการแรงงานในพื้นที่ฯ พบต้องการแรงงานจํานวน 11,682 อัตรา แบ่งเป็นจังหวัดระยอง 8,083 อัตรา ฉะเชิงเทรา 1,807 อัตรา และชลบุรี 1,792 อัตรา
ด้านนายสุชาติ พรชัยวิเศษกุล อธิบดีกรมการจัดหางาน กล่าวว่า กรมการจัดหางาน ได้จัดหาตําแหน่งงานว่างในเขตพัฒนาพิเศษภาคตะวันออก จํานวน 11,682 อัตรา โดยมีตําแหน่งงาน ดังนี้ 1.แรงงานด้านการประกอบอื่น ๆ 5,931 อัตรา 2.แรงงานด้านการผลิตอื่นๆ ; แรงงานทั่วไป 3,449 อัตรา 3.พนักงานบริการอื่น ๆ 196 อัตรา 4.ช่างประกอบยานยนต์ 161 อัตรา 5.ช่างเทคนิควิศวกรรมอิเล็กทรอนิกส์ 130 อัตรา 6.ช่างเชื่อมโลหะด้วยไฟฟ้า 129 อัตรา 7.พนักงานคัดแยกไปรษณีย์ภัณฑ์ 100 อัตรา 8.พนักงานขับรถยนต์บรรทุกขนาดเล็กและรถตู้ 83 อัตรา 9.เจ้าหน้าที่คลังสินค้าอื่นๆ 90 อัตรา 10.พนักงานขับรถยนต์ 60 อัตรา และอื่นๆ (เจ้าหน้าที่ฝ่ายบุคคล ,ยามรักษาการณ์ ,พนักงานรักษาความปลอดภัยที่จอดรถ ,ช่างเทคนิควิศวกรรมโลหะ ฯลฯ)
“สําหรับภารกิจของกรมการจัดหางานในศูนย์ EEC มีการให้บริการ 3 กิจกรรม ได้แก่ 1. จัดหางานให้กลุ่มอุตสาหกรรมปัจจุบัน ซึ่งประกอบด้วย อุตสาหกรรมเดิมที่มีศักยภาพ (Fist S-curve) อุตสาหกรรมแห่งอนาคต (New S- curve) และอุตสาหกรรมดั้งเดิม 2.ให้บริการแนะแนวอาชีพสําหรับนักเรียน และนักศึกษา เพื่อการตัดสินใจเลือกเรียนในสายอาชีพที่ตอบโจทย์ความต้องการของตลาดแรงงาน ซึ่งทําให้มีโอกาสได้รับการจ้างงานสูง 3.ตรวจลงตราและออกใบอนุญาตทํางานแก่ผู้บริหาร ช่างฝีมือ ผู้ชํานาญ ตามกฎหมายว่าด้วยการส่งเสริมการลงทุน กฎหมายว่าด้วยการนิคมอุตสาหกรรม และกฎหมายว่าด้วยการปิโตรเลียม รวมทั้งการบูรณาการทํางานร่วมกับหน่วยงานในสังกัดกระทรวงแรงงาน หน่วยงานภาครัฐ เอกชน และหน่วยงานที่เกี่ยวข้อง เพื่อร่วมกันแก้ปัญหาการว่างงาน การวางแผนการผลิตและพัฒนากําลังแรงงานคุณภาพเข้าสู่ตลาดแรงงาน ผู้สนใจสามารถเข้ารับบริการได้ที่ศูนย์บริหารแรงงานเขตพัฒนาพิเศษภาคตะวันออก (EEC Labour Administration Centre) ซึ่งตั้งอยู่ที่สถาบันพัฒนาฝีมือแรงงาน 3 ชลบุรี” อธิบดีกรมการจัดหางาน กล่าว
ทั้งนี้ ผู้ที่ต้องการหางานทํา สามารถเข้าดูรายละเอียดตําแหน่งงานว่างได้ที่เว็บไซต์ smartjob.doe.go.th หรือขอรับคําปรึกษา แนะแนวอาชีพ และแนะนําการประกอบอาชีพอิสระ สามารถติดต่อสอบถามข้อมูลเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1-10 หรือสายด่วนกระทรวงแรงงาน โทร. 1506 กด 2 กรมการจัดหางาน หรือสายด่วนกรมการจัดหางาน 1694
รัฐบาลไทย-ข่าวทำเนียบรัฐบาล-บอร์ด ธ.ก.ส. อนุมัติเงินสนับสนุน 3 โครงการช่วยเหลือเกษตรกรผู้ปลูกข้าว
วันพฤหัสบดีที่ 25 กุมภาพันธ์ 2564
บอร์ด ธ.ก.ส. อนุมัติเงินสนับสนุน 3 โครงการช่วยเหลือเกษตรกรผู้ปลูกข้าว
คณะกรรมการ ธ.ก.ส.อนุมัติจ่ายเงินช่วยเหลือโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวนาปี ปีการผลิต 2563/64 ตามนโยบายรัฐบาล เพื่อช่วยลดต้นทุนการผลิตและกระตุ้นให้เกษตรกรดูแลรักษาข้าวให้มีคุณภาพดี ในอัตราไร่ละ 500 บาท
คณะกรรมการ ธ.ก.ส. อนุมัติจ่ายเงินช่วยเหลือโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าวนาปี ปีการผลิต 2563/64 ตามนโยบายรัฐบาล เพื่อช่วยลดต้นทุนการผลิตและกระตุ้นให้เกษตรกรดูแลรักษาข้าวให้มีคุณภาพดี ในอัตราไร่ละ 500 บาท สูงสุดไม่เกิน 20 ไร่ หรือไม่เกิน 10,000 บาทต่อครัวเรือน วงเงินกว่า 28,000 ล้านบาท โดยทยอยโอนเข้าบัญชีเกษตรกรโดยตรง 25 ก.พ. – 30 เม.ย. 64 จํานวนกว่า 160,000 ราย จํานวนเงินกว่า 1,200 ล้านบาท และเห็นชอบขยายวงเงินเพิ่มเติมโครงการสินเชื่อชะลอการขายข้าวเปลือกนาปี และโครงการประกันรายได้เกษตรกรผู้ปลูกข้าว ปีการผลิต 2563/64 ซึ่งจะนําเสนอ ครม. พิจารณาก่อนดําเนินการ
นายกษาปณ์ เงินรวง รองผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า คณะกรรมการ ธ.ก.ส. ในการประชุมเมื่อวันที่ 24 กุมภาพันธ์ 2564 ได้เห็นชอบตามมติคณะรัฐมนตรี เมื่อวันที่ 9 กุมภาพันธ์ 2564 ซึ่งเสนอโดยกระทรวงพาณิชย์ เห็นชอบให้ ธ.ก.ส. ดําเนินโครงการสนับสนุนค่าบริหารจัดการและพัฒนาคุณภาพผลผลิตเกษตรกรผู้ปลูกข้าว ปีการผลิต 2563/64 เพื่อบรรเทาความเดือดร้อนจากภาระต้นทุนการผลิตที่สูงขึ้นและจูงใจให้เกษตรกรดูแลรักษาข้าวให้มีคุณภาพดี เพื่อที่จะมีโอกาสขายข้าวในราคาที่สูงและมีรายได้มากขึ้น
โดยสนับสนุนเงินให้เกษตรกรที่ขึ้นทะเบียนผู้ปลูกข้าว ปีการผลิต 2563/64 รอบที่ 1 กับกรมส่งเสริมการเกษตร กระทรวงเกษตรและสหกรณ์ ในอัตราไร่ละ 500 บาท สูงสุดไม่เกิน 20 ไร่ หรือไม่เกิน 10,000 บาทต่อครัวเรือน วงเงินงบประมาณ 28,000 ล้านบาท เป้าหมายเกษตรกรจํานวน 4.56 ล้านครัวเรือน โดย ธ.ก.ส. จะทยอยโอนเงินดังกล่าวเข้าบัญชีเงินฝากของเกษตรกร ตั้งแต่วันที่ 25 กุมภาพันธ์ – 30 เมษายน 2564 ทั้งนี้ เกษตรกรสามารถตรวจสอบจํานวนเงินที่โอนเข้าบัญชีผ่านแอปพลิเคชัน ธ.ก.ส. A-Mobile และกรณีที่เกษตรกรลูกค้าสมัครใช้บริการ BAAC Connect จะได้รับข้อความแจ้งเตือนผ่าน LINE Official BAAC Family เมื่อเงินเข้าบัญชีของท่านแล้ว
นอกจากนี้ คณะกรรมการ ธ.ก.ส. ได้เห็นชอบโครงการสินเชื่อชะลอการขายข้าวเปลือกนาปี ปีการผลิต 2563/64 โดยเป็นการปรับกรอบวงเงินจาก 19,826 ล้านบาท เพิ่มขึ้นอีก 4,504 ล้านบาท ประกอบด้วย วงเงินสินเชื่อ จํานวน 3,500 ล้านบาท วงเงินค่าฝากเก็บและรักษาคุณภาพข้าว จํานวน 480 ล้านบาท และค่าใช้จ่ายอื่น ๆ จํานวน 524 ล้านบาท รวมเป็น 24,330 ล้านบาท เพื่อรองรับการชะลอปริมาณข้าวเปลือกเพิ่มเติม จํานวน 0.32 ล้านตันข้าวเปลือก รวมเป็น 1.82 ล้านตันข้าวเปลือก พร้อมขยายระยะเวลาจัดทําสัญญากู้จากเดิมสิ้นสุดวันที่ 28 กุมภาพันธ์ 2564 เป็น 31 มีนาคม 2564 และโครงการประกันรายได้เกษตรกรผู้ปลูกข้าว ปีการผลิต 2563/64 รอบที่ 1 (เพิ่มเติมครั้งที่ 2) โดยขอปรับกรอบวงเงินจากเดิม 46,807 ล้านบาท เพิ่มขึ้นอีก 3,839 ล้านบาท รวมเป็น 50,646 ล้านบาท โดยเป็นเงินชดเชยการประกันรายได้ให้เกษตรกร วงเงิน 3,755 ล้านบาท และค่าใช้จ่ายอื่น ๆ วงเงิน 84 ล้านบาท ทั้งนี้ โครงการสินเชื่อชะลอการขายข้าวเปลือกนาปี ปีการผลิต 2563/64 และโครงการประกันรายได้เกษตรกรผู้ปลูกข้าว ปีการผลิต 2563/64 ธ.ก.ส. จะดําเนินการเมื่อคณะรัฐมนตรีมีมติให้ความเห็นชอบแล้ว
รัฐบาลไทย-ข่าวทำเนียบรัฐบาล-รมต.นร. นายอนุชา ย้ำชัด รัฐบาลไม่มีเอี่ยว ค่าคลื่นความถี่ อสมท. ชี้เป็นไปตามระเบียบและกระบวนการทางกฎหมาย
วันเสาร์ที่ 20 กุมภาพันธ์ 2564
รมต.นร. นายอนุชา ย้ําชัด รัฐบาลไม่มีเอี่ยว ค่าคลื่นความถี่ อสมท. ชี้เป็นไปตามระเบียบและกระบวนการทางกฎหมาย
รมต.นร. นายอนุชา ย้ําชัด รัฐบาลไม่มีเอี่ยว ค่าคลื่นความถี่ อสมท. ชี้เป็นไปตามระเบียบและกระบวนการทางกฎหมาย
นายอนุชา นาคาศัย รัฐมนตรีประจําสํานักนายกรัฐมนตรี ชี้แจงกรณีที่ นายปกรณ์วุฒิ อุดมพิพัฒน์สกุล สมาชิกสภาผู้แทนราษฎร พรรคก้าวไกล อภิปรายพาดพิง พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม และ พลเอก ประวิตร วงษ์สุวรรณ รองนายกรัฐมนตรี เรื่องการใช้อํานาจแทรกแซงกรณีที่ กสทช. จ่ายค่าชดเชยค่าคลื่นความถี่ 2600 MHz ของ บมจ.อสมท. กับ บริษัท เพลย์เวิร์ค จํากัด ว่า ประเด็นปัญหาเกิดจากการที่ กสทช. เรียกคืนคลื่นความถี่ที่ไม่ได้ใช้ประโยชน์หรือนําไปใช้ประโยชน์ได้ เป็นอํานาจอิสระของ กสทช. ซึ่งเป็นองค์กรอิสระตามรัฐธรรมนูญ มาตรา 60 ซึ่ง กสทช. เองได้ใช้อํานาจตามพระราชบัญญัติองค์กรจัดสรรคลื่นความถี่ แต่ต้องทดแทน ชดใช้ หรือจ่ายค่าตอบแทนให้กับผู้ที่ถูกเรียกคืนคลื่นความถี่ ซึ่งก็คือ บมจ.อสมท. และ บริษัท เพลย์เวิร์ค จํากัด ในฐานะคู่สัญญา โดยรัฐบาล หรือ นายกรัฐมนตรีไม่มีส่วนเกี่ยวข้องกับการใช้อํานาจดังกล่าว ซึ่งหลักเกณฑ์การทดแทน ชดใช้ หรือจ่ายค่าตอบแทนเป็นการใช้อํานาจโดยชอบของ กสทช. ทั้งหมด
ส่วนการแต่งตั้งกรรมการต่างๆ เป็นไปตามหลักเกณฑ์ที่ กสทช. กําหนดขึ้น ซึ่งองค์ประกอบก็เป็นไปตามประกาศหลักเกณฑ์เรียกคืนคลื่นความถี่ทุกประการ ในส่วนนี้เป็นเรื่องของหน่วยงานที่เป็นองค์กรอิสระ จะถูกผิดอย่างไร เป็นเรื่องของกรอบอํานาจหน้าที่ของ กสทช. รัฐบาลไม่สามารถเข้าไปยุ่งเกี่ยวหรือก้าวก่ายได้ ดังนั้น จึงเป็นไปไม่ได้ที่นายกรัฐมนตรีหรือรัฐบาลจะเข้าไปกํากับหรือสั่งการในส่วนนี้ตามที่ถูกพาดพิง
นอกจากนี้ จากกรณีปัญหาดังกล่าว ทําให้เกิดการร้องเรียนกรณีการชดเชยค่าคลื่นความถี่โดย สหภาพแรงงาน บริษัท อสมท จํากัด (มหาชน) มีความเป็นห่วงกรณีที่มีการแบ่งค่าชดเชยระหว่าง บมจ.อสมท. และ บริษัท เพลย์เวิร์ค จํากัด ในส่วนนี้รัฐบาลรวมถึงนายกรัฐมนตรีไม่สามารถเข้าไปก้าวก่ายได้ รัฐบาลมีอํานาจเพียงเข้าไปติดตามดูว่ามีดําเนินการตามระเบียบและกระบวนการทางกฎหมายหรือไม่เพียงเท่านั้น
...........................................
รัฐบาลไทย-ข่าวทำเนียบรัฐบาล-นายกรัฐมนตรีได้รับคะแนนไว้วางใจ 272 ในการอภิปรายทั่วไปเพื่อลงมติไม่ไว้วางใจเป็นรายบุคคล
วันเสาร์ที่ 20 กุมภาพันธ์ 2564
นายกรัฐมนตรีได้รับคะแนนไว้วางใจ 272 ในการอภิปรายทั่วไปเพื่อลงมติไม่ไว้วางใจเป็นรายบุคคล
นายกรัฐมนตรีได้รับคะแนนไว้วางใจ 272 ในการอภิปรายทั่วไปเพื่อลงมติไม่ไว้วางใจเป็นรายบุคคล
วันนี้ (20 ก.พ. 64) เวลา 10.30 น. ณ อาคารรัฐสภา ที่ประชุมสภาผู้แทนราษฎร พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เข้าร่วมการประชุมสภาผู้แทนราษฎร ชุดที่ 25 ปีที่ 2 (สมัยสามัญประจําปีครั้งที่ 2) เป็นพิเศษ เพื่อพิจารณาญัตติขอเปิดอภิปรายทั่วไปเพื่อลงมติไม่ไว้วางใจเป็นรายบุคคล ประกอบด้วย พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พล.อ.ประวิตร วงษ์สุวรรณ รองนายกรัฐมนตรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย นายณัฐพล ทีปสุวรรณ รัฐมนตรีว่าการกระทรวงศึกษาธิการ นายสุชาติ ชมกลิ่น รัฐมนตรีว่าการกระทรวงแรงงาน นายศักดิ์สยาม ชิดชอบ รัฐมนตรีว่าการกระทรวงคมนาคม นายนิพนธ์ บุญญามณี รัฐมนตรีช่วยว่าการกระทรวงมหาดไทย และ ร.อ.ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์
โดยผลการลงมติฯ ดังนี้ (1) พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ผู้ลงมติ 481 เห็นด้วย 206 ไม่เห็นด้วย 272 และงดออกเสียง 3 (2) พล.อ.ประวิตร วงษ์สุวรรณ รองนายกรัฐมนตรี ผู้ลงมติ 482 เห็นด้วย 204 ไม่เห็นด้วย 274 และงดออกเสียง 4 (3) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ผู้ลงมติ 482 เห็นด้วย 201 ไม่เห็นด้วย 275 และงดออกเสียง 6 (4) นายจุรินทร์ ลักษณวิศิษฏ์ รองนายกรัฐมนตรีและรัฐมนตรีว่าการกระทรวงพาณิชย์ ผู้ลงมติ 482 เห็นด้วย 207 ไม่เห็นด้วย 268 และงดออกเสียง 7 (5) พล.อ.อนุพงษ์ เผ่าจินดา รัฐมนตรีว่าการกระทรวงมหาดไทย ผู้ลงมติ 480 เห็นด้วย 205 ไม่เห็นด้วย 272 และงดออกเสียง 3 (6) นายณัฐพล ทีปสุวรรณ รัฐมนตรีว่าการกระทรวงศึกษาธิการ ผู้ลงมติ 480 เห็นด้วย 214 + 1 ไม่เห็นด้วย 258 และงดออกเสียง 8 (7) นายสุชาติ ชมกลิ่น รัฐมนตรีว่าการกระทรวงแรงงาน ผู้ลงมติ 481 เห็นด้วย 212 ไม่เห็นด้วย 263 งดออกเสียง 5 และไม่ลงคะแนนเสียง 1 (8) นายศักดิ์สยาม ชิดชอบ รัฐมนตรีว่าการกระทรวงคมนาคม ผู้ลงมติ 482 เห็นด้วย 201 ไม่เห็นด้วย 268 งดออกเสียง 12 และไม่ลงคะแนนเสียง 1 (9) นายนิพนธ์ บุญญามณี รัฐมนตรีช่วยว่าการกระทรวงมหาดไทย ผู้ลงมติ 482 เห็นด้วย 206 ไม่เห็นด้วย 272 และงดออกเสียง 4 (10) ร.อ. ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ผู้ลงมติ 479 เห็นด้วย 199 ไม่เห็นด้วย 274 งดออกเสียง 5 และไม่ลงคะแนนเสียง 1
ทั้งนี้ ที่ประชุมสภา ฯ มีมติไว้วางใจนายกรัฐมนตรีและรัฐมนตรี
..............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.สุชาติ กำชับ สปส. เตรียมพร้อมเปิดระบบและศูนย์ทบทวนสิทธิ์ “ม33เรารักกัน”
วันเสาร์ที่ 20 กุมภาพันธ์ 2564
รมว.สุชาติ กําชับ สปส. เตรียมพร้อมเปิดระบบและศูนย์ทบทวนสิทธิ์ “ม33เรารักกัน”
นายสุชาติ ชมกลิ่น รัฐมนตรีว่าการกระทรวงแรงงาน กําชับ สํานักงานประกันสังคม เตรียมความพร้อมระบบลงเบียนออนไลน์และศูนย์ทบทวนสิทธิ์ ม33เรารักกัน ให้มีความพร้อม อํานวยความสะดวกรองรับผู้ประกันตนให้มีประสิทธิภาพสูงสุด
เมื่อวันที่ 20 กุมภาพันธ์ 2564 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงความคืบหน้าโครงการ ม33เรารักกัน ว่า จากการที่คณะรัฐมนตรีภายใต้การนําของ พล.อ.ประยุทธ์ จันทร์โอชา นายกรัฐมนตรี มีมติเห็นชอบโครงการ ม33เรารักกัน เมื่อวันที่ 15 กุมภาพันธ์ 2564 โดยรัฐบาลจะจ่ายเงินช่วยเหลือเยียวยาผู้ได้รับสิทธิคนละ 4,000 บาท และได้มอบหมายให้กระทรวงแรงงานภายใต้การกํากับดูแลของ พล.อ.ประวิตร วงษ์สุวรรณ รองนายกรัฐมนตรี ผมในฐานะรัฐมนตรีว่าการกระทรวงแรงงาน จึงได้กําชับให้สํานักงานประกันสังคมเตรียมความพร้อมในทุกด้านในการช่วยเหลือเยียวยาแบ่งเบาภาระค่าครองชีพของผู้ประกันตนมาตรา 33 ที่ได้รับผลกระทบจากการระบาดของโรคโควิด -19 ผ่านโครงการ ม33เรารักกัน โดยเฉพาะระบบการลงทะเบียนออนไลน์ผ่านเว็บไซต์ www.ม33เรารักกัน.com ที่จะเปิดให้ลงทะเบียนในวันที่ 21 กุมภาพันธ์นี้เป็นวันแรก ตั้งแต่เวลา 06.00-23.00 ไปจนถึงวันที่ 7 มีนาคม 2564 เพื่อให้ระบบมีความพร้อม สามารถอํานวยความสะดวกและรองรับปริมาณการลงทะเบียนของผู้ประกันตนมาตรา 33 ได้เป็นจํานวนมาก
นายสุชาติ กล่าวต่อว่า ยังได้กําชับให้สํานักงานประกันสังคมเตรียมความพร้อมในการจัดตั้งศูนย์ทบทวนสิทธิ์ ม33เรารักกัน เพื่ออํานวยความสะดวกแก่ผู้ประกันตนที่ไม่ผ่านการคัดกรองคุณสมบัติ จะสามารถขอทบทวนสิทธิผ่าน www.ม33เรารักกัน.com ได้ โดยผู้มีสิทธิ์จะต้องมีคุณสมบัติ มีสัญชาติไทย เป็นผู้ประกันตนตามมาตรา 33 ไม่เป็นผู้มีบัตรสวัสดิการแห่งรัฐ และไม่ได้รับสิทธิโครงการเราชนะ ไม่มีเงินฝากในสถาบันการเงินรวมกันเกิน 500,000 บาท ณ 31 ธ.ค.63 ลงทะเบียนผ่านเว็บไซต์ www.ม33เรารักกัน.com และตรวจสอบการได้รับสิทธิ์ตั้งแต่วันที่ 21 ก.พ. – 7 มี.ค.64 ธนาคารทําการตรวจสอบข้อมูลรวมทั้งประมวลผลคัดกรอง วันที่ 8-14 มี.ค.64 ตรวจสอบสถานะผู้ได้รับสิทธิผ่านทาง www.ม33เรารักกัน.com และกดยืนยันตัวตนผ่านแอพพลิเคชั่น‘เป๋าตัง’วันที่ 15 – 21 มี.ค.64 ได้วงเงินผ่านแอปพลิเคชัน ‘เป๋าตัง’ครั้งละ 1,000 บาท รวมทั้งสิ้น 4,000 บาท ในวันที่ 22,29 มี.ค. และวันที่ 5,12 เม.ย.64 เริ่มใช้แอปพลิเคชัน ‘เป๋าตัง’จ่ายเงินสําหรับการซื้อสินค้าและบริการกับร้านค้าภายในโครงการเราชนะได้ตั้งแต่วันที่ 22 มี.ค. – 31 พ.ค.64 ส่วนการขอทบทวนสิทธิ ผู้ที่ไม่ผ่านการคัดกรองคุณสมบัติ จะสามารถขอทบทวนสิทธิผ่าน www.ม33เรารักกัน.com วันที่ 15-28 มี.ค.64 ธนาคารทําการตรวจสอบข้อมูลรวมทั้งประมวลผลคัดกรอง วันที่ 29 มี.ค.- 4 เม.ย.64 ตรวจสอบสถานะผู้ได้รับสิทธิผ่านทาง www.ม33เรารักกัน.com และกดยืนยันตัวตนผ่านแอพพลิเคชั่น‘เป๋าตัง’วันที่ 15 – 21 มี.ค.64 ได้วงเงินผ่านแอปพลิเคชัน ‘เป๋าตัง’ วันที่ 5 – 11 เม.ย. 64 ได้วงเงินผ่านแอปพลิเคชัน ‘เป๋าตัง’ครั้งละ 2,000 บาท วันที่ 12,19 เม.ย.64 เริ่มใช้แอปพลิเคชัน ‘เป๋าตัง’จ่ายเงินสําหรับการซื้อสินค้าและบริการผ่านร้านค้า/ผู้ประกอบการ/บริการ้านธงฟ้าที่ใช้แอป “ถุงเงิน” โครงการคนละครึ่ง และโครงการเราชนะได้ตั้งแต่วันที่ 12 เม.ย.– 31 พ.ค.64